               MUNICIPIUL CRAIOVA   

               CONSILIUL LOCAL AL MUNICIPIULUI CRAIOVA
                 

      HOTĂRÂREA NR.347
privind aprobarea reorganizării reţelei şcolare a unităţilor de învăţământ preuniversitar de stat şi particular din municipiul Craiova, pentru anul şcolar 2025-2026 

Consiliul Local al Municipiului Craiova, întrunit de îndată, în şedinţa extraordinară din data de 05.09.2025;
Având în vedere referatul de aprobare nr.291411/2025, rapoartele nr.291420/2025 și nr.294152/2025 întocmite de Direcţia Patrimoniu şi raportul de avizare nr.291516/2025 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea reorganizării reţelei şcolare a unităţilor de învăţământ preuniversitar de stat şi particular din municipiul Craiova, pentru anul şcolar 2025-2026 și avizele nr.27/2025 al Comisiei I-Buget Finanţe, Studii, Prognoze şi Administrarea domeniului, nr.23/2025 al Comisiei III-Servicii Publice, Liberã Iniţiativã şi Relaţii Internaţionale, nr.25/2025 al Comisiei IV-Învăţământ, Cultură, Sănătate, Culte, Tineret şi Sport şi nr.29/2025 al Comisiei V-Juridică, Administraţie Publică şi Drepturi Cetăţeneşti ;     
          În conformitate cu prevederile Legii  învățământului preuniversitar  nr.198/2023, cu modificarile si completarile ulterioare, Ordinului Ministrului Educației și Cercetării nr.3586/20.03.2025, Legii nr.141/2025 privind unele măsuri fiscal-bugetare şi Ordinului Ministrului Educației și Cercetării nr.5586/25.08.2025, Ordinului Ministrului Educației și Cercetării nr.5197/06.08.2025 pentru aprobarea Procedurii privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, în anul şcolar 2025-2026, ca urmare a măsurilor adoptate prin Legea nr. 141/2025 privind unele măsuri fiscal-bugetare ;  
           În temeiul art.129 alin.2 lit.d coroborat cu alin.7 lit.a, art.139 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările și completările ulterioare;
                                                HOTĂRĂŞTE:

Art.1. (1) Se  aprobă reorganizarea reţelei şcolare a unităţilor de învăţământ preuniversitar de stat şi particular din municipiul Craiova, pentru anul şcolar 2025-2026, prevăzută în anexele nr.1 și 2, cu următoarele modificări la anexa nr.1:

  a. se menține personalitatea juridică a Școlii Gimnaziale „Ion Țuculescu”, prin  arondarea  Grădiniței ”Lascăr Catargiu”, ca structură a acesteia.


b. Școala Gimnazială ”Lascăr Catargiu” se arondează la Liceul ”Voltaire” devenind structura acestuia.


c. Școala Gimnazială nr.26 Craiova - Mofleni, structura  Școlii Gimnaziale ”Anton Pann”, se arondează la Liceul Tehnologic Bibescu, devenind structura acestuia.

            (2)  Anexele nr.1 și 2 fac parte integrantă din prezenta hotărâre.
Art.2. Prezenta hotărâre se comunica Inspectoratului Școlar Județean Dolj, în vederea finalizării procedurii legale.
Art.3. Se aprobă încetarea efectelor Hotărârii Consiliului Local al Municipiului Craiova nr.583/2024.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi Inspectoratul Şcolar Judeţean Dolj vor aduce la îndeplinire prevederile  prezentei hotărâri.

